ΚΑΝΟΝΙΣΜΟΣ ( ΕΟΚ ) αριθ . 3805/88 ΤΗΣ ΕΠΙΤΡΟΠΗΣ της 6ης Δεκεμβρίου 1988 που προσαρμόζει, για την περίοδο εμπορίας 1988/89, την ενίσχυση προσαρμογής και τις συμπληρωματικές ενισχύσεις στη βιομηχανία ραφιναρίσματος στον τομέα της ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ ) αριθ . 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2306/88 ( 2 ), και ιδίως το άρθρο 9 παράγραφος 6 έβδομη περίπτωση,

Εκτιμώντας :

ότι το άρθρο 9 παράγραφος 4β του κανονισμού ( ΕΟΚ ) αριθ . 1785/81 ορίζει ότι, κατά τις περιόδους εμπορίας 1987/88 έως 1990/91, χορηγείται, ως μέτρο παρεμβάσεως, ενίσχυση προσαρμογής στη βιομηχανία ραφιναρίσματος της ακατέργαστης προτιμησιακής ζάχαρης από ζαχαροκάλαμο στην Κοινότητα, η οποία ενίσχυση ανέρχεται σε 0,08 Ecu ανά 100 χιλιόγραμμα ζάχαρης εκφρασμένης σε λευκή ζάχαρη - ότι, βάσει των ιδίων διατάξεων, χορηγείται συμπληρωματική ενίσχυση ίση προς το ποσό αυτό κατά τη διάρκεια της ίδιας περιόδου για την ακατέργαστη ζάχαρη ζαχαροκαλάμου που παράγεται στα γαλλικά υπερπόντια διαμερίσματα καθώς και για το ραφινάρισμα των ποσοτήτων ακατέργαστης ζάχαρης ζαχαροτεύτλων που συγκομίζονται στην Κοινότητα και επωφελούνται ήδη από την ενίσχυση στο ραφινάρισμα κατ' εφαρμογή του άρθρου 9 παράγραφος 4 δεύτερο εδάφιο του κανονισμού ( ΕΟΚ ) αριθ . 1785/81 και σύμφωνα με τον κανονισμό ( ΕΟΚ ) αριθ . 2137/88 της Επιτροπής ( 3 )- ότι το άρθρο 9 παράγραφος 4β τέταρτο εδάφιο του κανονισμού ( ΕΟΚ ) αριθ . 1785/81 προβλέπει ότι η ενίσχυση προσαρμογής καθώς και η συμπληρωματική ενίσχυση μπορούν να προσαρμοστούν, για μια καθορισμένη περίοδο εμπορίας, λαμβάνοντας υπόψη ιδίως το ποσό της εισφοράς στην αποθεματοποίηση που έχει καθορισθεί γι' αυτήν - ότι το ποσό της εισφοράς στην αποθεματοποίηση για την περίοδο εμπορίας 1988/89 έχει καθοριστεί από τον κανονισμό ( ΕΟΚ ) αριθ . 1922/88 της Επιτροπής ( 4 ), σε 3,50 Ecu ανά 100 χιλιόγραμμα λευκής ζάχαρης - ότι το ποσό αυτό αντιπροσωπεύει μείωση κατά 0,50 Ecu ανά 100 χιλιόγραμμα λευκής ζάχαρης σε σχέση με εκείνο που εφαρμόζονταν για την περίοδο εμπορίας 1987/88, ενώ η τιμή παρεμβάσεως της λευκής ζάχαρης και εκείνη της ακατέργαστης ζάχαρης που καθορίζεται σε Ecu για την περίοδο 1988/89 παρέμειναν αμετάβλητες σε σχέση με εκείνες της περιόδου 1987/88 - ότι, από την εξέταση της καταστάσεως των τιμών στις αγορές των σχετικών περιοχών και με βάση τα στοιχεία τα οποία διαθέτει η Επιτροπή, προκύπτει ότι η μείωση της εισφοράς έχει πραγματική επίπτωση από την 1η Ιουλίου 1988, γεγονός που είχε ανάλογο αποτέλεσμα για τις εν λόγω βιομηχανίες ραφιναρίσματος ως προς τα περιθώρια κέρδους και θέτει σε κίνδυνο τις ισορροπίες που επιδιώκονται από τη χορήγηση των εν λόγω ενισχύσεων και, συνεπώς, τους επιδιωκομένους στόχους - ότι είναι, ως εκ τούτου, αναγκαίο να προσαρμοστούν οι ενισχύσεις αυτές - ότι η Επιτροπή Διαχειρίσεως Ζάχαρης δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Το ποσό της ενισχύσεως προσαρμογής και το ποσό της συμπληρωματικής ενισχύσεως που αναφέρονται αντιστοίχως στο άρθρο 9 παράγραφος 4β δεύτερη και τρίτη περίπτωση του κανονισμού ( ΕΟΚ ) αριθ . 1785/81 καθορίζονται, για την περίοδο εμπορίας 1988/89, σε 0,58 Ecu ανά 100 χιλιόγραμμα ζάχαρης εκφρασμένης σε λευκή ζάχαρη .

Για την ίδια περίοδο εμπορίας, το ποσό που αναφέρεται στο πρώτο εδάφιο χορηγείται επίσης, ως συμπληρωματική ενίσχυση, για το ραφινάρισμα της ποσότητας της ακατέργαστης ζάχαρης ζαχαροτεύτλων που αναφέρεται στο άρθρο 1 του κανονισμού ( ΕΟΚ ) αριθ . 2137/88 .

Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Ιουλίου 1988 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 6 Δεκεμβρίου 1988 .

Για την Επιτροπή Frans ANDRIESSEN Αντιπρόεδρος (1 ) ΕΕ αριθ . L 177 της 1 . 7 . 1981, σ . 4 .

( 2 ) ΕΕ αριθ . L 201 της 27 . 7 . 1988, σ . 65 .

( 3 ) ΕΕ αριθ . L 188 της 19 . 7 . 1988, σ . 28 .

( 4 ) ΕΕ αριθ . L 169 της 1 . 7 . 1988, σ . 4 .